જો કે કોર્પોરેશન સરક્યુલરથી બળતામાં ઘી હોમવાનું કામ કર્યું છે. કોર્પોરેશનમાં નોકરમંડળ ભાજપ તરફી ગણાય છે નોકર મંડળે કોર્પોરેશનના સરક્યુલરનું સ્વાગત કર્યું છે બીજી તરફ યુનિયન ગુજરાત મઝદૂર સભા રોષે ભરાયું છે. ગુજરાત મઝદૂર સભાએ અચોક્કસ મુદ્દતની હડતાળનું એલાન કરતા સમગ્ર શહેરના રોજિંદા સફાઇ કર્મચારીઓ વધતા-ઓછા પ્રમાણમાં હડતાળમાં જોડાયા છે. પરંતુ સૌથી વધુ પ્રભાવિત નવા પશ્ચિમ ઝોન થયો છે. હડતાળિયા કર્મચારીઓને તત્કાળ ફરજ પર પણ જવા તંત્ર દ્વારા જે તે વોર્ડના મસ્ટર સ્ટેશન પર જાહેર નોટિસ પણ ચોંટાડાઇ છે પરંતુ એક પણ કર્મચારી ફરજ પર પરત ફર્યા નથી. આની સાથે સાથે પ૦થી વધુ તોફાની તત્ત્વો સામે પોલીસે અટકાયતી પગલાં લીધાં છે. જો કે ગુજરાત મઝદૂર સભાના પ્રમુખ અમરીષ પટેલ કહે છે, ‘અમારું આંદોલન પૂર્ણ પણે અહિંસક છે, પરંતુ વિરોધીઓ અમારી વિરુદ્ધ અપપ્રચાર કરે છે.’